laion/Wikipedia-Exotic huggingface dataset:
פנחס צברי

פנחס צברי (נולד ב-27 בדצמבר 1956) הוא איש ציבור ישראלי. חבר מועצת העיר בני ברק ולתקופה קצרה חבר הכנסת בכנסת ה-15 מטעם מפלגת ש"ס. צברי נולד בשנת 1956 בישראל. סיים את שירותו הצבאי בדרגת רב-סרן והוא בוגר תואר ראשון במנהל עסקים. במהלך שנת השמיטה תשמ"ז (1946-1947) שימש כמנהל מחלקת השמיטה בכשרות הרב משה יהודה ליב לנדא מטעם עיריית בני ברק, ולאחר מכן מונה לאחראי על מחסני העירייה. צברי נבחר למועצת עיריית בני ברק בבחירות לרשויות המקומיות ב־1993, מטעם מפלגת "הן" שזוהתה עם הרב מאיר מאזוז ראש ישיבת כיסא רחמים. לאחר האיחוד עם מפלגת ש"ס המקומית הוא המשיך לכהן כחבר מטעם הרב מאזוז. במועצת העיר שכיהנה בשנים 2003 - 2008 היה ראש אגף תשתיות ופיתוח ושימש ברוטציה בתפקיד סגן ראש העיר. בקדנציה זו קידם תוכניות רבות בעיר כהקמת רמזורים, פיתוח גנים ציבוריים, ריבוד כבישים ומדרכות ועוד. לאחר שנבחר בשנת 2008 במסגרת הרשימה המאוחדת שהוקמה בעיר, צברי כיהן כחבר הנהלת העירייה, ראש אגף פיקוח עירוני וחנייה, ויו"ר האיגוד לכיבוי אש. צברי הוצב במקום ה־19 ברשימת ש"ס בבחירות לכנסת החמש עשרה, שקודם בפועל למקום ה־18 עקב הרשעת אריה דרעי קודם הבחירות. המפלגה זכתה ב־17 מנדטים, וצברי נכנס לכנס בשלהי ימיה לאחר שדוד טל, שפעל כסיעת יחיד, התפטר בנובמבר 2002 על מנת להתמודד ברשימה אחרת. צברי כיהן בשלושת חודשי כהונתה האחרונים של הכנסת ה-15. בבחירות לכנסת ה־16 הוצב במקום ה־13 ברשימת ש"ס, אך הסיעה קיבלה 11 מושבים בלבד. בבחירות לכנסת ה-18 הוצב במקום ה-20 ברשימת ש"ס לכנסת. בשנת 2008 נבחר לשמש ראש מינהל התפעול בעיריית לוד. המינוי לא אושר על ידי משרד הפנים ונבדק על ידי מבקר המדינה מחשש לניגוד עניינים בהחלטה על המינוי. באוגוסט 2010 מונה לסמנכ"ל תפעול בתאגיד המים מי ברק. פנחס צברי, באתר הכנסת פנחס צברי, באתר כנסת פתוחה עוזי ברק, ‏פעם חבר-כנסת, היום סמנכ"ל תאגיד, באתר כיכר השבת, 13 באוגוסט 2010 דוחות על הביקורת - בשלטון המקומי לשנת 2008 (הדוח המלא), אתר מבקר המדינה, עמוד 124 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
Classics (אלבום של אפקס טווין)

Classics הוא אלבום אוסף של המוזיקאי האלקטרוני ריצ'רד ד. ג'יימס, הידוע יותר בשם הכינוי שלו אפקס טווין. הוא יצא לאור ב-30 בינואר 1995. האלבום אוסף כמה מהאלבומים המוקדמים של ג'יימס. הוא כולל את המיני-אלבומים Analogue Bubblebath, Digeridoo ו-Xylem Tube עם כמה שירים אחרים, יחד עם רמיקסים לשיר "We Have Arrived" של Mescalinum United. האלבום יצא לאור על ידי חברת התקליטים R&S בעקבות הצלחתו של ג'יימס בחברת התקליטים ווארפ. ג'יימס לא היה מעורב בשחרור האלבום. גרסה מחודשת של האלבום יצאה לאור ב-2 ביוני 2008. העטיפה של המהדורה המחודשת דומה לזו של Selected Ambient Works 85–92, אך בשחור-לבן הפוך. ההוצאה הראשונה של ג'יימס הייתה מיני-אלבום בגודל 12 אינץ' משנת 1991 Analogue Bubblebath בחברת התקליטים מייטי פורס. ב-1991, ג'יימס וגרנט וילסון-קלארידג' ייסדו את חברת התקליטים ריפלקס רקורדס (Rephlex Records) כדי לקדם "חדשנות בדינמיקה של אסיד - ז'אנר אהוב ולא מובן של מוזיקת האוס שנשכח על ידי אחדים ואכן חדש לאחרים, במיוחד בבריטניה". בין השנים 1991–1993 הוציא ג'יימס שני מיני-אלבומים בסדרת ה-Analogue Bubblebath תחת השם AFX ומיני-אלבום בשם Bradley's Beat תחת השם בראדלי סטרידר. אף על פי שעבר ללונדון כדי לקחת קורס אלקטרוניקה בקינגסטון פוליטכניק, הוא הודה בפני דייוויד טופ שלימודי האלקטרוניקה שלו הולכים ומתרחקים ככל שהוא ממשיך בקריירה בז'אנר הטכנו. לאחר שעזב את בית הספר נשאר ג'יימס בעיר, והוציא אלבומים ומיני-אלבומים בווארפ ובלייבלים אחרים תחת מספר שמות בדויים (כולל AFX, Polygon Window ו-Power-Pill), כמה מהשירים שלו, ששוחררו תחת שמות בדויים, כולל Blue Calx ו-The Dice Man, הופיעו באוספים. למרות שהוא התגורר לכאורה בכיכר אלפנט אנד קאסל, דרום לונדון בשנותיו הראשונות שם, הוא למעשה התגורר בבנק לא מאוכלס סמוך. ב-1992 הוציא ג'יימס גם את המיני-אלבומים Xylem Tube ו-Digeridoo בתור אפקס טווין (Aphex Twin), את המיני אלבום Pac-Man (המבוסס על משחק הארקייד) בתור Power-Pill, ושניים מתוך הסדרה Joyrex (Joyrex J4 EP ו-Joyrex J5 EP) בתור Caustic Window. השיר Digeridoo הגיע למקום ה-55 במצעד הסינגלים הבריטי, ומאוחר יותר תואר על ידי הרולינג סטון כמבשר דראם אנד בייס. הוא כתב את "Digeridoo" כדי לנקות את הקהל שלו אחרי רייב. ההוצאות המוקדמות הללו היו בחברות התקליטים ריפלקס רקורדס, Mighty Force of Exeter ו-R&S Records of Belgium. לג'יימס לא הייתה שום השפעה על האוסף והוא התנגד להוצאת האוסף, והאשים את R&S בכך שהם "חולבים ממני כמה שיותר כסף, כי הם יודעים שאני לא הולך לתת להם עוד תקליטים". אפקס טווין - סינתיסייזר, מפיק ריצ'רד ד. ג'יימס - מפיק The Mover - מפיק מידע על האלבום Classics באתר MusicBrainz האלבום Classics באתר Discogs Aphex Twin - Classics Album Reviews, Songs & More | AllMusic (באנגלית), נבדק ב-2023-11-02 Nathan Brackett, Christian (Christian David) Hoard, The new Rolling Stone album guide, New York : Simon & Schuster, 2004, ISBN 978-0-7432-0169-8 Aphex Twin, VPRO Radio (25th May 1995), Lanner Chronicle, ‏2022-04-27 (באנגלית בריטית) ~~~ The definitive RePHLeX ~~~, groups.google.com The Aphex Twin Community / Learn / Interviews & Articles / The Face Magazine, www.aphextwin.nu Toop, David, Lost in space, ‏מרץ 1994 (ארכיון) Biography, The Rolling Stone (ארכיון) Robinson, Dave, The Aphex Effect, Future Music, ‏אפריל 1993 BBC - Radio 1 - Mary Anne Hobbs - Tracklisting, www.bbc.co.uk
יובאן אטנצקוביץ'

יובאן אטנצקוביץ' (בסרבית: Јован Атанацковић‏; 24 במרץ 1848 – 9 באוגוסט 1921) היה גנרל סרבי שכיהן כראש המטה הכללי הסרבי בין 1897–1898. אטנצקוביץ' נולד בנגוטין ב-24 במרץ 1848. למד באקדמיה הצבאית הסרבית, וב-1870 החל לשרת בצבא הסרבי בדרגת לוטננט משנה. הוא שרת בתחילה כמפקד סוללת תותחנים והחל מ-1883 שימש כמפקד גדוד. במהלך המלחמה הסרבית-עות'מאנית הוא פיקד בתחילה על סוללת תותחנים ואז שימש כראש מטה ארמיית קריינה. במהלך המלחמה העות'מאנית-רוסית שימש כראש מטה דיוויזיית הדרינה. בין 1889–1890 שימש אטנקוביץ' כשר המלחמה. בין 1897–1898 שימש כראש המטה הכללי הסרבי. הוא היה ממנהיגי ההפיכה הצבאית בסרביה ב-1903. בין מאי לאוגוסט של אותה שנה הוא שימש בשנית כשר המלחמה. ב-1906 הוא עזב את הצבא. במהלך מלחמת הבלקן הראשונה הוא התגייס מחדש, ומונה למתאם פעולות הצבא הסרבי עם צבא מונטנגרו. במהלך מלחמת העולם הראשונה, נשלח אטנקוביץ' לשווייץ כדי לתאם עם הצלב האדום את הפעילות למען שבויי הצבא הסרבי. הוא נפטר בבלגרד ב-9 באוגוסט 1921. יובאן אטנצקוביץ'
קרישן קאנט

קרישן קאנט (בפנג'אבי: ਕ੍ਰਿਸ਼ਨ ਕਾਂਤ, בהינדי: कृष्ण कान्त;‏ 28 בפברואר 1927 – 27 ביולי 2002) היה פוליטיקאי הודי שכיהן כסגן נשיא הודו העשירי. סגן נשיא הודו היחיד שמת במהלך כהונתו. קרישן קאנט נולד ב-28 בפברואר 1927 בפנג'אב. אביב היה לאל אצניסט ראם (אנ'), חבר בקונגרס הלאומי ההודי. הוא קיבל תואר במדעים באוניברסיטת באנרס ההינדואית (אנ'), ולאחר מכן עבד כחוקר במועצת המחקר המדעי והתעשייתי (אנ') בניו דלהי. קאנט השתתף בתנועת צאו מהודו ב-1942, ונאסר עקב פעילותו זו. לאחר עצמאות הודו היה קאנט מעורב בפעילות הקונגרס בפנג'אב, ונבחר ב-1966 לרג'יה סבהה. הוא התעמת עם אינדירה גנדי בעקבות תמיכתו המוחצנת בג'הרקנד נריאנה (אנ') ובתנועתו הלוחמת בשחיתות. בעקבות כך נאסר קאנט במהלך 19 חודשי מצב החירום בהודו, מיוני 1975 עד מרץ 1977. לאחר שחרורו הצטרף לג'נטה ונבחר ללוק סבה מטעמה, אך לא נבחר בשנית ב-1980. קאנט סייע להתמוטטות הקואליציה בראשות מורארג'י דסאי ב-1979, לאחר שהוביל התנגדות לחברותם של חברי ראשטריה סוויאמסווק סאנג במפלגת ג'נטה. ב-1988 הצטרף קאנט לג'נטה דאל, ובפברואר 1990 מונה למושל אנדרה פרדש. בדצמבר 1996 מונה גם למושל טאמיל נאדו. כיהן בשני התפקידים עד מינויו לסגן נשיא הודו. באוגוסט 1997 נבחר קאנט לסגן נשיא הודו, כמועמד החזית המאוחדת והקונגרס הלאומי ההודי. במהלך מתקפת הטרור על הפרלמנט ההודי בדצמבר 2001, קאנט ומאבטחיו נקלעו לעימות עם המחבלים. קרישן מת מהתקף לב ב-27 ביולי 2002, כחודש קודם סיום כהונתו כסגן נשיא הודו ב-20 באוגוסט ויומיים לאחר השבעת עבדול קאלאם לנשיא הודו. קאנט היה נשוי לסומאן, והיו להם שני בנים ובת. מדיה וקבצים בנושא קרישן קאנט בוויקישיתוף Sh. Krishan Kant, באתר סגן נשיא הודו (באנגלית) קרישן קאנט, באתר "Find a Grave" (באנגלית) A democrat and a radical, The Hindu (באנגלית) Krishan Kant: A socialist-Gandhian baked in the original mould, India Today (באנגלית) Andhra Pradesh Governor Krishan Kant's election as next vice-president becomes certain, India Today, ‏11 באוגוסט 1997 (באנגלית) Vice-President Krishan Kant dies of massive heart attack, The Economist Times, ‏27 ביולי 2002
אברהם מיכאלי

אברהם מיכאלי (נולד ב-29 במרץ 1957) הוא חבר הכנסת לשעבר מטעם מפלגת ש"ס ויו"ר סיעת ש"ס בכנסת. אברהם מיכאלי נולד כאברהם מיכלשוילי בעיירה קולאשי שבגאורגיה הסובייטית (כיום גאורגיה) למשפחה גאורגית-יהודית, ועלה לישראל עם משפחתו ב-29 ביוני 1971. הוא למד בישיבה התיכונית נחלים והתגייס לחיל השריון במסגרת ישיבת ההסדר הר עציון. במסגרת שירות המילואים השלים קורס קצינים ושירת בפיקוד העורף. אחרי שחרורו משירות סדיר למד משפטים באוניברסיטת בר-אילן, השלים תואר ראשון והוסמך כעורך דין. הוא בעלים של משרד עורכי דין פרטי המתמחה בתחום האזרחי. ממייסדי קונגרס יהודי גרוּזיה. מיכאלי כיהן לראשונה כחבר הכנסת בכנסת ה-17. בבחירות לכנסת ה-18 הוצב במקום ה-11 ברשימת ש"ס לכנסת ונבחר לכהן בה שוב. במהלך כהונתו בכנסת ה-18 נתמנה לתפקיד יו"ר סיעת ש"ס. באפריל 2010 הורשע על ידי בית דין משמעתי של לשכת עורכי הדין בהסדר טיעון בעיכוב כספי לקוחות אצלו ונדון לשנת השעיה מהלשכה לאחר תום חברותו בכנסת. ב-23 ביוני 2014, עם התפטרותו של אריאל אטיאס מהכנסת מונה מיכאלי ליו"ר סיעת ש"ס בכנסת בפעם השנייה. לקראת הבחירות לכנסת העשרים, הוצב במקום השמיני של רשימת ש"ס לכנסת ולא נכנס לכנסת. בנובמבר 2015 הוא נכנס לתפקיד יו"ר סיעת ש"ס בהסתדרות, ובעקבות זאת התפטר מרשימת ש"ס לכנסת. בתחילת 2017 הוא הודיע על התפטרותו מתפקיד זה בגלל סיבות אישיות. מאז עלייתו לישראל מתגורר מיכאלי באור יהודה. אברהם מיכאלי, באתר הכנסת אברהם מיכאלי, באתר כנסת פתוחה כרטיס ביקור – אברהם מיכאלי, בערוץ כנסת באתר יוטיוב פרופיל של אברהם מיכאלי, באתר "קהילה שלנו - יוצאי גאורגיה בישראל" אתר קונגרס יהודי גרוּזיה יובל יועז, לילך ויסמן, ח"כ אברהם מיכאלי משס הודה: גנבתי מלקוחותיי כעו"ד, חדשות מחלקה ראשונה, 13 באפריל 2010 ח"כ לשעבר אברהם מיכאלי ימונה ליו"ר סיעת ש"ס בהסתדרות, ערוץ 7, 10 בנובמבר 2015 עקיבא ווייס, הפוליטיקה החשאית של ההסתדרות, באתר כאן – תאגיד השידור הישראלי, 7 בפברואר 2017 למה ויתר אברהם מיכאלי על הג'וב המפנק כנציג ש"ס בהסתדרות?, קול חי, 2 בינואר 2017 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
תאנוס (דינוזאור)

תאנוס (שם מדעי: Thanos) הוא סוג של דינוזאור ממשפחת האבליזאוריים אשר התקיים באמריקה הדרומית של הקרטיקון שלפני 86 עד 83 מיליון שנה מזמננו. הוא תואר למדע ב-2018 בידי רפאל דלקורט ופביאנו וידוי איורי בפרסום מקוון, אך הוא נודע לעיתונות של העיתון "Historical Biology" רק ב-2020, שזו השנה אליה מתייחסים לתיאורו. שמו ניתן להוקרת הנבל של הנוקמים, תאנוס, זאת מאחר שהסרט המצליח הנוקמים: מלחמת האינסוף הצליח מאוד באותה שנה בה תואר, כמו גם ששמו מיוונית: "thanatos" פירושו: "מוות". סוג זה הכיל מין יחיד, Thanos simonatoi, על שם מגלה הממצאים סימאנטו. דינוזאור זה היה קטן יחסית לבני משפחת האבליזאוריים, בהם היה הקרנוטאורוס. הוא התגלה בעיר Ibirá שבסאו פאולו שבברזיל בשנת 2014 על ידי משלחת של החוקר סרג'יו לואיס סימונטו עם צוות "מוזיאון הפליאונטולוגיה על שם אנטוניו סלסו דה ארודה קמפוס". מאובנים אלה כללו בעיקר חוליות, נוסף לחלקי אגן ירכיים שהתגלו בהמשך. הוא הגיע לאורך של 5.5-6.5 מטרים אך היה נמוך מאוד. הוא היה מבנה וליות רחב מעט, בייחוד לאורך הגחון ובעל נחיריים רחבים יחסית לקרוביו. מבנה גופו התאים לציד אחרי טרף. לצידו התקיים טורף גדול יותר לא מזוהה ממשפחת המגרפטוריים, כמו גם ממצאים של סלטזאוריים ננסיים. מדיה וקבצים בנושא תאנוס בוויקישיתוף תאנוס, באתר האנציקלופדיה של החיים (באנגלית) תאנוס, באתר GBIF (באנגלית)
גיגאנטוהיירקס

גיגאנטוהיירקס (שם מדעי: Gigantohierax) הוא סוג של עוף דורס גדול נכחד שהתקיים באי קובה במשך הפליסטוקן ותחילת ההולוקן. המאובנים שלו התגלו בכמה מערות בקובה ותואר ב-2002 בידי החוקרים: אוסקר (אנ') וקרלוס ארדונדו. הממצאים הראשונים השתייכו למין Gigantohierax suarezi בעוד ב-2020 תואר מין שני, Gigantohierax itchei, על על ידי ויליאם סוארז בבורות זפת של לאס בראס דה סן פליפה, גם בקובה. מין זה היה קטן בכ-29% מהמין הראשון. גודלו שהגיע לשיא במשך הפליסטוקן מהווה דוגמה לענקיות איים שחלה ברביעון, בייחוד לעופות וליונקים. משמעות שמו: "Giganto", "ענק", ביוונית ו"היירקס", על שמה של הדמות היירקס (אנ') במיתולוגיה היוונית, של אדם שהפך לנץ כעונש. הגיגאנטוהיירקס נחשב לעיט כבד ביותר וידועים ממנו בעיקר ממצאי עצמות הרגל ועצם הירך והטיביריוס, אם כי הממצאים היו בעלי מבנה מעט מעוות. מבנה הרגליים גורם לכמה חוקרים לשער שהיו אלה עופות יבשתיים, בניגוד למרבית הדורסים המודרניים שמואמים בעיקר לתעופה. בהתבסס על גודל הרגליים, המין Gigantohierax suarezi היה מהכבדים שבעיטים, הגדול ביותר מעיטי אמריקה, אולי גדול אף יותר מעיט האסטי. גובהו המשוער יכול היה להגיע למעל 30 ס"מ מעיט הרפיה, גדול העיטים באמריקה כיום וכמעט בין הנציים החיים, ולמשקל כבד יותר בכ-40%–50%. אף שלא ידוע על אורח חייו די ברור שהיה טורף-על חזק שאולי ניזון מיונקים, זוחלים ועופות אחרים ביערות קובה. הוא ניצל גומחה אקולוגית דומה לעיט האסטי בקובה, נוסף לגומחה דומה לטיטאנוהיירקס ולינשוף הענקי אורנימגלוניקס. גיגאנטוהיירקס, באתר GBIF (באנגלית) William Suárez (2020). "The fossil avifauna of the tar seeps Las Breas de San Felipe, Matanzas, Cuba". Zootaxa. 4780 (1): zootaxa.4780.1.1. doi:10.11646/zootaxa.4780.1.1. PMID 33055754. S2CID 219510089. Arredondo, O.; Arredondo, C. (2002) [1999]. "Nuevos Género y Especie de Ave Fósil (Falconiformes: Accipitridae) del Cuaternario de Cuba". Poeyana. 470–475: 9–14. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גיגאנטוהיירקס".
קרמוטוס

קרמוטוס (שם מדעי: Qarmoutus) הוא סוג של דג גרם נכחד מסדרת השפמנונאים ומשפחת האריוסיים, אשר התקיים באפריקה של האאוקן לפני 37 מיליון שנה מזמננו. דג זה תואר בשנת 2017 בידי החוקר El-Sayed וצוותו על סמך ממצאי מאובנים מואדי אל-חיתאן במצרים בתצורה "Birket Qarun Formation". הסוג הכיל מין בודד, Qarmoutus hitanensis. שפמנון זה היה גדול יחסית באורך של מעל 2 מטרים, כך שהיה יכול להיות גדול כמו שפמנון אירופי וייתכן שהיה טורף גדול כמותו. עם זאת הוא עצמו שימש מזון לטורפים גדולים יותר כמו הבסילוזאורוס הענקי. מדיה וקבצים בנושא קרמוטוס בוויקישיתוף קרמוטוס, באתר GBIF (באנגלית) כתבה על השפמנון באתר נשיונל גאוגרפיק (באנגלית) El-Sayed, Sanaa E.; Kora, Mahmoud A.; Sallam, Hesham M.; Claeson, Kerin M.; Seiffert, Erik R.; Antar, Mohammed S. (2017-03-01). "A new genus and species of marine catfishes (Siluriformes; Ariidae) from the upper Eocene Birket Qarun Formation, Wadi El-Hitan, Egypt". PLOS One. 12 (3): e0172409. doi:10.1371/journal.pone.0172409. ISSN 1932-6203. PMC 5332075. PMID 28248973. "Giant Catfish Fossil Found in Egyptian Desert". History. 2017-03-10. Retrieved 2023-10-18.
פרס הגל

פרס הגל (בגרמנית: Hegel-Preis) הוא פרס בינלאומי על שם הפילוסוף הגרמני גאורג וילהלם פרידריך הגל (1770–1831), המוענק מדי שלוש שנים למי שתרמו משמעותית לפיתוח מדעי הרוח. הפרס מוענק מטעם עיריית שטוטגרט בשיתוף אגודת הגל הבינלאומית. הפרס נוסד בשנת 1967 בשטוטגרט, והוענק לראשנה בשנת 1970, שהייתה השנה ה-200 להולדתו של הגל בעיר. גובה הפרס עומד על 12,000 אירו (נכון ל-2021). 1970 ברונו סנל (Bruno Snell) 1973 יורגן הברמאס 1976 ארנסט גומבריך 1979 הנס-גיאורג גדאמר 1982 רומן יאקובסון 1985 פול ריקר 1988 ניקלס לוהמן (Niklas Luhmann) 1991 דונלד דוידסון 1994 ז'אק לה גוף 1997 צ'ארלס טיילור 2000 נורברטו בוביו (Norberto Bobbio) 2003 דיטר הנריך 2006 ריצ'רד סננט (Richard Sennett) 2009 מייקל טומאסלו (Michael Tomasello) 2012 גרטרוד ליבה-וולף (Gertrude Lübbe-Wolff) 2015 מייקל תיוניסן (Michael Theunissen) – לאחר מותו 2018 מייקל סטוליס (Michael Stolleis) 2021 ביאטריס לונגנסי (Béatrice Longuenesse) אתר האינטרנט הרשמי של פרס הגל (בגרמנית) Hegel-Preis der Landeshauptstadt Stuttgart, Landeshauptstadt Stuttgart (בגרמנית)
אביעד קיסוס

אביעד שלמה קיסוס (נולד ב-9 בפברואר 1979) הוא פסיכולוג, ובעבר גם שדרן רדיו, מנחה טלוויזיה, עיתונאי ופובליציסט ישראלי. קיסוס נולד בחיפה וגדל בכפר סבא. אמו הייתה מורה ואביו נגד בצבא קבע. למד במגמת ספרות ותיאטרון בתיכון כצנלסון בכפר סבא. קיסוס הוא בוגר המרכז הבינתחומי הרצליה בפסיכולוגיה ומוסמך בפסיכולוגיה קלינית מהמכללה האקדמית תל אביב-יפו. בתחילת דרכו כתב בשבועון הבידור "רייטינג" ובשנת 2000 היה לסגן-העורך של העיתון. בשנת 2002 החל להגיש לצדו של טל ברמן את תוכנית הבוקר ברדיו תל אביב. בסוף שנת 2009 עזבו השניים את התחנה ומאז 2010 שודרה התוכנית ברדיו "Eco 99" עד לסיום התוכנית במאי 2023 לאחר כ-21 שנים. בשנת 2004 הנחה את התוכנית "דייט לסטרייט" ששודרה בערוץ 2. לאחר מכן השתתף בעונה הראשונה של "מועדון לילה" כחבר פאנל קבוע ועזב באמצע העונה השנייה. בנוסף, הנחה את מגזין הבידור "Y בעשר" עד סוף 2009 ושיחק בדרמה המוזיקלית "השיר שלנו" (2005). השתתף בכתיבת הסדרה הקומית "שולץ" (yes, ‏2008) וביצירת הסדרה "פלאשבק" (ערוץ הילדים, 2016). בשנת 2008 הנחה את התוכנית "בעירום מלא" בערוץ 2, וב-2009 הנחה את תוכנית האירוח "אינסטינקט בסיסי" באותו ערוץ. באוגוסט 2010 הנחה את התוכנית "המסע לארץ הציצים" בערוץ 10. בשנת 2011 הנחה לצד טל ברמן את תוכניות הריאליטי "וייפאאוט" ו"הדור הבא 24/7" בערוץ 10, ובשנת 2012 הנחו השניים את התוכנית "משחק החתונה" באותו ערוץ. בשנת 2011 כתב טור אישי במוסף סוף השבוע של עיתון "הארץ", ובשנת 2013 כתב טור שבועי באתר "מאקו". החל מיולי 2014 כותב טור במגזין "ליברל". בשנת 2016 החל להשתתף לסירוגין כחבר פאנל בתוכנית הסאטירה "גב האומה" בערוץ עשר. קיסוס יצא מהארון בפני משפחתו בגיל 18. הוא פעיל בולט בקהילה הלהט"בית, חבר הוועד המנהל של איגי - ארגון נוער גאה, ומרבה לקחת חלק ביוזמות למען שוויון זכויות לקהילה הגאה. היה נשוי לשחקנית מיכל לוי, אולם היו אלה נישואים פיקטיביים לדבריו. לקראת הבחירות לכנסת ה-19, חשף כי הוא תומך במפלגת מרצ. התוכנית "הבוקר עם טל ואביעד" זכתה פעמיים בפרס הרדיו לתוכנית המצטיינת. מדיה וקבצים בנושא אביעד קיסוס בוויקישיתוף אביעד קיסוס, ברשת החברתית פייסבוק אביעד קיסוס, ברשת החברתית אקס (טוויטר) אביעד קיסוס, במיזם "אישים" לתיעוד היצירה הישראלית אביעד קיסוס, במסד הנתונים הקולנועיים IMDb (באנגלית) אביעד קיסוס, באתר "אידיבי", מאגר הידע העברי לקולנוע ישראלי ועולמי אביעד קיסוס באתר הארץ אביעד קיסוס באתר Mako אביעד קיסוס באתר ליברל גבי בר-חיים, קיס קיס בנג בנג: אביעד קיסוס יורה לכל הכיוונים, באתר nrg‏, 26 בינואר 2009 הדס בשן, ידועים בדיבור, באתר ynet, 27 בינואר 2010 אמילי גרינצווייג‏, טל ברמן ואביעד קיסוס במבחן לזוגיות, באתר וואלה, 10 במאי 2011 רתם איזק, העתיד עם קיסוס: נדבקנו לאביעד קיסוס ביום הבחירות, באתר את, 7 באפריל 2015 ערן בר-און, טל ואביעד: "זה אף פעם לא ייגמר", באתר ynet, 7 ביולי 2015 אביעד קיסוס, אתה תמיד קצת עבד, באתר "ידיעות אחרונות", 21 באוגוסט 2018 אביעד שלמה קיסוס, באתר פורטל הרופאים של ישראל איך אביעד קיסוס יצא מהארון?, סרטון באתר יוטיוב בחולצה לבנה ושני פסים: סלבס מצטלמים למען שוויון, באתר ‏מאקו‏, 23 באפריל 2014 גיא ארליך, עזרה בדרך: הקהילה הגאה נלחמת בהתאבדויות, באתר הארץ, 7 בספטמבר 2011 אביעד באתר "אישים", תחת "קשר משפחתי" אלינור פוקס, ‏האמנים מתגייסים לצד המפלגות, באתר ‏מאקו‏, 7 בינואר 2013 לי-אור אברבך, האם טל ברמן ואביעד קיסוס עוזבים את רדיו תל אביב?, באתר nrg‏, 16 בספטמבר 2009 דוד אברהם‏, דן כנר יקבל פרס מפעל חיים בכנס אילת לעיתונות, באתר וואלה, 3 בנובמבר 2013
אפסילון (משגר)

משגר Epsilon ("אפסילון") פותח ביפן וייצורו נמשך. זה משגר מנוע דלק מוצק שכולל 3–4 שלבים. מטרת הפיתוח היה להוציא מניצול משגר מדגם Mu. הפיתוח החל בשנת 2007 ושיגור ראשון בוצע בשנת 2013. המטרה העיקרית הייתה להוזיל עלויות שיגור. עלות שיגור משגר Mu היה כ-70 מיליון $. עלות משגר מדגם "אפסילון" הייתה כ-38 מיליון $ בלבד. כשלב ראשון המשגר החדש מנצל שלב ראשון של משגר H-IIA. לשלבים אחרים של המשגר נוצלו שלבים שהיו בניצול במשגר "Mu". הכנת המשגר לשיגור דורשת 8 אנשי צוות בלבד לעומת 150 אנשי צוות במשגרים קודמים. לשיגור המשגר הותאם כן שיגור במרכז החלל אוצ'ינורה שהיה בעבר בשימוש לשיגור משגים מסדרה "Mu". לפי השערות המשגר מותאם לשיגור טיל בליסטי. בשנת 2020 הוחלט על פיתוח דגם מתקדם Epsilon S. הכוונה הייתה לנצל כשלב ראשון מערכת שפותחה עבור משגר מדגם "H3" ולפתח שלב שלישי חדש. הדבר צריך להגדיל יכולת המשגר. שיגור ראשון מתוכן לשנת 2024, לאחר שניסוי שבוצע בשנת 2023 לא הצליח. לפי תוכניות של סוכנות החלל היפנית עד לשנת 2030 מתוכננים שיגורים של שני הדגמים של המשגר. בשנת 2012 דווח שנתונים תכנוניים דלפו כתוצאה ממתקפת סייבר. מדיה וקבצים בנושא אפסילון בוויקישיתוף תיאור המשגר תיאור משגרי הסדרה (באנגלית) אפשרות לניצול צבאי
קואיג'ואו

קואיג'ואו (בסינית: 快舟‏, kuàizhōu) הוא משגר שפותח בסין וייצורו נמשך. זה משגר מנוע דלק מוצק לשלבים 1–3 ומנוע דלק נוזלי לשלב הרביעי. מטרת הפיתוח הייתה לפתח משגר שניתן לנצל תוך זמן קצר. פיתוח בוצע על בסיס טיל בליסטי מדגם "דונגפנג 21". הפיתוח בוצע על ידי חברה ExPace שנמצאת בבעלות ממשלתית. בשלבים פיתוח שונים נמצאים דגמים עם יכולת שיגור גדולה יותר מהדגם הקיים. השיגור הראשון בוצע בשנת 2013 ממרכז שיגור הלוויינים ג'יוצ'ואן כאשר שוגר לוויין חישה מרחוק. בשנת 2017 בוצע לראשונה שיגור דגם Kuaizhou 1A עם יכולת שיגור של לוויין במשקל 300 ק"ג. ביולי 2000 בוצע שיגור של דגם Kuaizhou 11 עם יכולת שיגור 1500 ק"ג. ניתן לשכור את השיגור עבור לוויינים פרטיים בעלות של 10–20 אלף $ לק"ג. שיגור המשגר מבוצע ממתקן נייד ולכן ניתן לשגר אותם מאתרים שונים. עד היום שיגורים של "קואיג'ואו" בצעו מ-3 אתרים: מרכז שיגור הלוויינים ג'יוצ'ואן, כן שיגור LA4 מרכז שיגור הלוויינים טאיואן, כן שיגור LC-16 מרכז שיגור הלוויינים שיצ'אנג רשימת שיגורים תיאור משגרי הסדרה עלויות שיגור עלויות בשנת 2020 תיאור המשגר
סויוז TMA-08M

סויוז TMA-08M (ברוסית:Союз ТМА-08М) היא חללית סויוז ששוגרה לחלל ב-29 במרץ 2013 מקוסמודרום בייקונור ונחתה ב-11 בספטמבר 2013. החללית שוגרה למפגש עם תחנת החלל הבינלאומית כשעל סיפונה 3 אנשי צוות שהתווספו למשלחת מס' 35 לתחנת החלל הבין-לאומית. רוסיה פאבל וינוגרדוב - מפקד רוסיה אלכסנדר מיסורקין - מהנדס טיסה ארצות הברית כריסטופר קסידי - מהנדס טיסה רוסיה אולג קוטוב - מפקד איטליה סרגיי ריאזאנסקי - מהנדס טיסה ארצות הברית מייקל הופקינס - מהנדס טיסה חללית "סויוז TMA-08M" שוגרה ב-29 במרץ 2013 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה. החללית הגיעה אל תחנת החלל הבין-לאומית כעבור 6 שעות והתחברה למודול "פואיסק". זו הייתה הפעם הראשונה שחללית מאוישת מדגם "סויוז" התחברה לתחנת החלל במסלול שטיסה בו נמשכה מספר שעות בלבד. באותה עת בתחנת החלל שהתה משלחת מס' 35 בפיקוד כריס הדפילד. צוות החללית הצטרף למשלחת שהורחבה בעקבות כך ל-6 חברים. בהמשך הם הצטרפו למשלחת מס' 36 "סויוז TMA-08M" נשארה מחוברת לתחנת החלל כחללית חירום. ב-11 בספטמבר 2013 החללית התנתקה מתחנת החלל וחזרה לכדור הארץ באותו יום עם אותו צוות שהיה בהמראה. חללית נחתה בשטח קזחסטן כמתוכנן. ניתוק החללית מתחנת החלל סימן סיום פעילות משלחת מס' 36 לתחנת החלל הבין-לאומית. מדיה וקבצים בנושא סויוז TMA-08M בוויקישיתוף מידע על הטיסה מידע על המשימה
גופל סוורופ פתק

גופל סוורופ פתק (26 בפברואר 1896 – 4 באוקטובר 1982) היה פוליטיקאי הודי שכיהן כסגן נשיא הודו הרביעי. סגן נשיא הודו הראשון שלא נבחר לנשיא הודו. גופל סוורופ פתק נולד ב-26 בפברואר 1896 בברוולי (אנ') בהודו הבריטית (כיום באוטר פרדש, הודו). פתק למד משפטים באוניברסיטת אללהאבאד (אנ'), ועסק בעריכת דין בפני בית המשפט הגבוה של אללהאבאד. פתק מונה לשופט זמני בבית המשפט הגבוה של אללהאבאד למשך שנה אחת בין דצמבר 1945 ו-1946. במרץ 1960 נבחר פתק לרג'יה סבהה, וחזר ונבחר במרץ 1966. ב-1966 מונה לשר המשפטים של ממשלת הודו. התפטר משני תפקידיו אלו עם מינויו למושל מייסור (היום קרנאטקה) במאי 1967. בבחירות לסגן נשיא הודו שנערכו באוגוסט 1969 בעקבות התפטרות ורהגירי ונקטה גירי שהתמודד לנשיאות הודו, נבחר פתק לסגן נשיא הודו כמועמדה של אינדירה גנדי. הוא כיהן בתפקיד במשך חמש שנים. פתק נפטר ב-31 באוגוסט 1982. מדיה וקבצים בנושא גופל סוורופ פתק בוויקישיתוף Sh. Gopal Swarup Pathak, באתר סגן נשיא הודו (באנגלית) News in brief, The Indian Express, ‏27 בדצמבר 1945 (באנגלית) New Delhi, Reading Eagle, ‏31 באוגוסט 1969 (באנגלית)
האלבום הכחול

האם התכוונתם ל... The Beatles 1967-1970, אלבום אוסף משירי הביטלס זקני צפת (אלבום, 1994) – האלבום השני של להקת זקני צפת Blue (אלבום של ג'וני מיטשל) – אלבום משנת 1971 של הזמרת והיוצרת ג'וני מיטשל האלבום השחור Blue
דימיטרייה צינצאר-מרקוביץ'

דימיטרייה צינצאר-מרקוביץ' (בסרבית: Димитрије Цинцар-Марковић;‏ 25 באוגוסט 1859 – 29 במאי 1903) היה גנרל ופוליטיקאי סרבי. כיהן כראש המטה הכללי הסרבי בין השנים 1901–1902, וכראש ממשלת סרביה בין השנים 1902–1903. נרצח במהלך ההפיכה הצבאית בסרביה ב-1903. מרקוביץ' נולד בסאבאץ' ב-25 באוגוסט 1859. אביו, מרקו צינצאר-מרקוביץ' היה מפקד הז'נדרמריה הסרבית, ואחיו, אלכסנדר צינצאר-מרקוביץ' היה דיפלומט שהפך לימים לשר החוץ של ממלכת יוגוסלביה. ב-1865 הוא החל ללמוד באקדמיה הצבאית הסרבית, וב-1870 סיים את לימודיו והחל לשרת בצבא סרביה בדרגת לוטננט משנה. בין 1872–1873 הוא שרת בצבא הפרוסי ברגימנט האולאנים ה-13. ב-1874 הוא מונה לשלישו הצבאי של הנסיך מילאן. ב-1875 הוא מונה למפקד משמר הפרשים המלכותי. במהלך המלחמה הסרבית-עות'מאנית הוא לחם כמפקד פרשים. במהלך המלחמה העות'מאנית-רוסית הוא פיקד על דיוויזיית מורביה. ב-1885 הוא לחם במלחמת בולגריה-סרביה. ב-1897 הוא הועלה לדרגת גנרל. ב-1901 מינה אותו אלכסנדר הראשון, מלך סרביה לתפקיד ראש המטה הכללי הסרבי. ב-7 בנובמבר 1902 מינה אותו המלך לראש ממשלת סרביה. הוא נבחר לתפקיד דווקא מכיוון שהיה איש צבא ללא קשר לפוליטיקה, והמלך אלכסנדר, שלא היה פופולרי בסרביה, חיפש ראש ממשלה כנוע שלא יתנגד לו. למרות זאת, במרץ 1903 החליט המלך על עריכת בחירות לראשות הממשלה. הבחירות נערכו ב-18 במאי, ומרקוביץ' זכה בהן לאמון העם. למרות זאת, העובדה שהיה בן-בריתו הפוליטי וידידו של המלך, גרמה לכך שמרקוביץ' לא היה פופולרי בקרב האצולה, הצבא והפוליטיקה בסרביה. ב-29 במאי 1903, ערכו קבוצת קצינים בצבא סרביה הפיכה צבאית. בתחילת ההפיכה, כותר ביתו של מרקוביץ' בידי הקושרים. מאוחר יותר הוא נורה בפתח ביתו בידי קולונל אלכסנדר מאסין. במקביל, חתנו, יובאן מיליקוביץ', הוצא להורג בארמון המלוכה יחד עם המלך והמלכה. מדיה וקבצים בנושא דימיטרייה צינצאר-מרקוביץ' בוויקישיתוף דימטרייה צינצאר-מרקוביץ' באתר המרכז ליציבות חברתית חלק 1 ו-2